CELEX: 31972R2760
Language: el
Date: 1972-12-19 00:00:00
Title: Κανονισμός (ΕΟΚ) αριθ. 2760/72 του Συμβουλίου, της 19ης Δεκεμβρίου 1972, περί σύναψης πρόσθετου πρωτοκόλλου καθώς και χρηματοδοτικού πρωτοκόλλου, που υπογράφησαν την 23η Νοεμβρίου 1970, και έχουν επισυναφθεί στη συμφωνία σύνδεσης μεταξύ της Ευρωπαϊκής Οικονομικής Κοινότητας και της Τουρκίας και αφορούν τα μέτρα που πρέπει να ληφθούν προκειμένου να τεθούν σε εφαρμογή.

Avis juridique important

|

31972R2760

Κανονισμός (ΕΟΚ) αριθ. 2760/72 του Συμβουλίου, της 19ης Δεκεμβρίου 1972, περί σύναψης πρόσθετου πρωτοκόλλου καθώς και χρηματοδοτικού πρωτοκόλλου, που υπογράφησαν την 23η Νοεμβρίου 1970, και έχουν επισυναφθεί στη συμφωνία σύνδεσης μεταξύ της Ευρωπαϊκής Οικονομικής Κοινότητας και της Τουρκίας και αφορούν τα μέτρα που πρέπει να ληφθούν προκειμένου να τεθούν σε εφαρμογή.  

Επίσημη Εφημερίδα αριθ. L 293 της 29/12/1972 σ. 0001 - 0002 Φινλανδική ειδική έκδοση: Κεφάλαιο 11 τόμος 1 σ. 0130  Ελληνική ειδική έκδοση: Κεφάλαιο 11 τόμος 2 σ. 0149  Σουηδική ειδική έκδοση: Κεφάλαιο 11 τόμος 1 σ. 0130  Ισπανική ειδική έκδοση: Κεφάλαιο 11 τόμος 1 σ. 0213  Πορτογαλική ειδική έκδοση : Κεφάλαιο 11 τόμος 1 σ. 0213 

ΚΑΝΟΝΙΣΜΟΣ (ΕΟΚ) αριθ. 2760/72 ΤΟΥ ΣΥΜΒΟΥΛΙΟΥ της 19ης Δεκεμβρίου 1972 περί συνάψεως του προσθέτου πρωτοκόλλου καθώς και του χρηματοδοτικού πρωτοκόλλου, που υπεγράφησαν στις 23 Νοεμβρίου 1970 και προσαρτώνται στη συμφωνία συνδέσεως μεταξύ της  Ευρωπαϊκής Οικονομικής Κοινότητος και της Τουρκίας και περί των μέτρων που πρέπει να ληφθούν για την έναρξη της ισχύος τουςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 238,  τη συμφωνία συνδέσεως μεταξύ της Ευρωπαϊκής Οικονομικής Κοινότητος και της Τουρκίας,  τη γνώμη της Συνελεύσεως,  Εκτιμώντας:  ότι υπεγράφησαν στις Βρυξέλλες στις 23 Νοεμβρίου 1970, ένα πρόσθετο πρωτόκολλο, το οποίο θεσπίζει τους όρους, τον τρόπο και τον ρυθμό εφαρμογής της μεταβατικής φάσεως που αναφέρεται στο άρθρο 4 της συμφωνίας συνδέσεως μεταξύ της Ευρωπαϊκής Οικονομικής  Κοινότητος και Τουρκίας, ένα χρηματοδοτικό πρωτόκολλο καθώς και η τελική πράξη,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Συνάπτονται, εγκρίνονται και επικυρώνονται εξ ονόματος της Κοινότητος, το πρόσθετο πρωτόκολλο που θεσπίζει τους όρους, τον τρόπο και τον ρυθμό εφαρμογής της μεταβατικής φάσεως που προβλέπεται στο άρθρο 4 της συμφωνίας συνδέσεως μεταξύ της  Ευρωπαϊκής Οικονομικής Κοινότητος και της Τουρκίας και τα παραρτήματά της, το χρηματοδοτικό πρωτόκολλο καθώς και οι δηλώσεις που προσαρτώνται στην τελική πράξη.  Τα κείμενα των δύο πρωτοκόλλων και της τελικής πράξεως προσαρτώνται στον παρόντα κανονισμό.  Οι διατάξεις των δύο πρωτοκόλλων, σύμφωνα με το άρθρο 63 παράγραφος 2 και το άρθρο 12 παράγραφος 2 αντιστοίχως, αρχίζουν να ισχύουν την πρώτη ημέρα του μηνός που έπεται της ημερομηνίας της ανταλλαγής των εγγράφων επικυρώσεως και της πράξεως  κοινοποιήσεως που προβλέπονται στις παραγράφους 1 των εν λόγω άρθρων.   Άρθρο 2  Όσον αφορά την Κοινότητα, ο πρόεδρος του Συμβουλίου των Ευρωπαϊκών Κοινοτήτων συντάσσει την πράξη κοινοποιήσεως, κατ'εφαρμογή των διατάξεων των άρθρων 63 και 12, αντιστοίχως, των δύο πρωτοκόλλων.   Άρθρο 3  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Δεκεμβρίου 1972.  Για το Συμβούλιο Ο Πρόεδρος T. WESTERTERP